# Idioma serbocroata

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| Serbocroata *Српскохрватски (Srpskohrvatski)* |
| --- |
| **Atras denominacions:** | Grupo: serbio, croata, montenegrín, bosnio. |
| **Parlau en:** | Serbia, Croacia, Montenegro y Bosnia |
| **Rechión:** | {{{territorios}}} |
| **Etnia:** | {{{pueblo}}} |
| **Parladors:** |  |
| **Posición:** | {{{clasificación}}} (Ethnologue 1996) |
| **Filiación chenetica:** |  Eslava
  Eslava grupo meridional  |  |
| Estatus oficial |
| **Oficial en:** | Con diferents nombres en:  Serbia  Croacia  Montenegro  Bosnia y Herzegovina |
| **Luenga propia de:** | {{{propia}}} |
| **Reconoixiu en:** | {{{reconoixiu}}} |
| **Regulau por:** | Sin de regulación |
| Codigos |
| **ISO 639-1** | sh |
| **ISO 639-2** |  |
| **ISO 639-3** | hbs |
| **SIL** | SRC |
| Serbio, croata, montenegrino u bosnio (en 2006) |

O **serbocroata** ye una luenga eslava charrada en Serbia, Croacia, Montenegro y Bosnia.

O termin serbiocroata no s'emplega guaire de manera oficial y cadagún d'os países gosa de dicir a la luenga oficialment con os nombres respectives de serbio, croata, montenegrín u bosnio.

## Variants

En o diasistema serbocroata bi ha tres dialectos, que prenen a suya denominación por como dicen "qué". O *štokavski* u xtokavisco lo charran los serbios, montenegrins y muitos croatas y bosnios. Como s'explicará, a zaguers d'o sieglo XIX fue esleito como luenga estándard por estar común pa totas as nacionalidaz. En o nord-ueste de Croacia se charra o *kajkavski* u kaikavisco y en o sud-ueste, costa y islas de Dalmacia y en Istria se charra o *čakavski* u chakavisco. O estándard xtokavisco que escriben y parlan oficialment os croatas se diferencia d'o estándard que escriben y parlan os serbios en a pronunciación d'una antiga vocal eslava (por eixemplo *vreme* se pronuncia en xtokavisco croata *vrijeme*). Tamién bi ha diferiencias lexicas como *krup*, *ladfca* y *papir*, cheosinonimos de *hleb*, *fioka* y *hartija* (“pan”, “caixón”, “hartija” en xtokavisco serbio).

## Proceso d'estandarización

Os croatas escribiban con alfabeto latino en os dialectos propios xtokavisco de Dalmacia y kaikavisco de Croacia central (una zona que recibiba o nombre de Croacia cuan as atras rechions principals, Dalmacia y Eslavonia se nombraban a part). En o sieglo XVI y XVII a parla xtokavisca de Dubrovnik tenió un progreso literario en o marco d'a Republica de Ragusa.

Dica primers d'o sieglo XIX a luenga escrita en Serbia yera cercana a lo eslau eclesiastico, diferiba d'a luenga charrada y s'escribiba en alfabeto cerilico.

A primers d'o sieglo XIX Ljudevit Gaj prenió o treballo de normalizar a luenga d'os croatas y prenió como referencia a parla xtokavisca de Dubrovnik y no o kaikavisco de Zagreb, y por os mesmos anyos Vuk Karadzic creyó a luenga escrita serbia basando-se en o dialecto štokavián.

D'este modo as dos luengas escritas converchioron en una luenga sola normalizada, y en 1850 alcordoron de fer servir como referencia dentro d'o dialecto xtokavisca a parla *ijekavski* u ijekavisca d'Herzegovina oriental, zona habitada por serbios que ye entre os croatas d'Herzegovina occidental y Dalmacia y os montenegrins. Se disposó que s'escribise librement en caracters latinos u cerilicos. Yera naixiu oficialment l'idioma serbocroata u croataserbio, por l'alcuerdo entre os filologos serbios y croatas.

Os primers problemas vinioron con a introducción d'os neolochismos. Os serbios no yeran reticents a prener-los de luengas foranas pero os croatas preferiban creyar palabras nuevas con radices eslavas. Dende ixe inte a pesar que i heba una luenga escrita sola, n'existiba un uso serbio y un uso croata.

A zaguers d'o sieglo XX, dende a disolución de Yugoslavia en 1991, deixó d'haber-ie un organismo común pa l'idioma, y prencipió asinas una diverchencia entre os dialectos seguntes cada país. Os nacionalistas bosnios y croatas refusan hue d'aceptar que ye una misma luenga. Beluns presentan este feito como eixemplo de Secesionismo lingüistico.

## Sistema d'escritura

O serbocroata tien dos sistemas d'escritura l'alfabeto latino y l'alfabeto cerilico. O estandar croata usa nomás l'alfabeto latino y o estándard serbio n'usa os dos.

A escritura en os dos alfabetos ye fonetica de tot: a cada letra li corresponde un solo soniu. A correspondencia entre l'alfabeto latino y croata, y o cerilico serbio ye total, y ye a siguient:

|  |  |  |  |  |
| --- | --- | --- | --- | --- |
| **Cerilico** | **Latino** |  | **Cerilico** | **Latino** |
| А а | A a |      | Н н   | N n |
| Б б | B b |      | Њ њ   | Nj nj |
| В в | V v |      | О о   | O o |
| Г г | G g |      | П п   | P p |
| Д д | D d |      | Р р   | R r |
| Ђ ђ | Đ đ |      | С с   | S s |
| Е е | E e |      | Т т   | T t |
| Ж ж | Ž ž |      | Ћ ћ   | Ć ć |
| З з | Z z |      | У у   | U u |
| И и | I i |      | Ф ф   | F f |
| Ј ј | J j |      | Х х   | H h |
| К к | K k |      | Ц ц   | C c |
| Л л | L l |      | Ч ч   | Č č |
| Л љ | Lj lj |      | Џ џ   | Dž dž |
| М м | M m |      | Ш ш   | Š š |

## Referencias

## Bibliografía

* (es) Felipe Fernández-Armesto: *Los hijos de Zeus. Pueblos, etnias y culturas de Europa*. 1996 Grijalbo.
* (es) André Sellier, Jean Sellier: *Atlas de los pueblos de Europa Central*. Acento editorial.

| Luengas eslavas |
| --- |
| Belarruso | Bulgaro | Caixubo | Checo  *incluindo o Kuchlböhmisch* | Eslau eclesiastico antigo | Eslau eclesiastico | Eslovaco | Esloveno  *incluindo o prekmuro* | Eslovincio | Macedonyo | Polabo | Polaco | Pomerán | Protoslau | Ruso | Rutén | Serbocroata  *incluindo o bosnio, croata (chakavisco, kaikavisco, xtokavisco), montenegrín y serbio* | Sorabo  *incluindo o sorabo alto y sorabo baixo* | Ucrainés |